Mənmi qocalmışam, ya zəmanəmi
Titrəyir əllərim, tor görür gözüm, 
Mənmi qocalmışam, ya zəmanəmi? 
Dolaşmır dəhanda söhbətim, sözüm, 
Mənmi qocalmışam, ya zəmanəmi?

Tutulur məclisdə igidin yası,
Kor ömür qılmcı, polad libası.
Gəlib bic eyyamı, namərd dünyası 
Mənmi qocalmışam, ya zəmanəmi? 

Belə zaman hara, qoç igid hara? 
Mərdləri çəkirler namərdler dara,
Baş əyir laçınlar, tərlanlar sara 
Mənmi qocalmışam, ya zəmanəmi?

Axır əcəl gəldi, yetdi hay, yaray, 
Çəkdiyim qovğalar bitdi hay, haray. 
Tüfəng çıxdı, mərdlik getdi hay, haray 
Mənmi qocalmışam, ya zəmanəmi?

Koroğluyam, Qırat üstə gəzərdim, 
Müxənnətlər başın vurub əzərdim. 
Nərələr çəkərdim, səflər pozardım 
Mənmi qocalmışam, ya zəmanəmi?

Qoşmalar